laion/Wikipedia-Exotic huggingface dataset:
אלה קרטס

אלה קרטיס (במקור קוהן - הגרסה ההונגרית-אוסטרית לכהן, בהונגרית: Kertész Ella; בודפשט, 12 בפברואר 1879 – בודפשט, 24 ביוני 1936) הייתה שחקנית הונגרייה-יהודייה אשתו של שאנדור גות. קרטיס נולדה בית יהודי כבתם של ברנאט קרטיס (קוהן-כהן) ואמה לנגספלד. היא סיימה את לימודיה באקדמיה לאמנויות הבמה (כיום שמה האוניברסיטה לאמנויות התיאטרון והקולנוע) בשנת 1897, שם קיבלה מלגה של מאתיים פורינט כסטודנטית שנה ג'. בסיום לימודיה קיבלה חוזה מהתיאטרון הלאומי של בודפשט לאחר שהשיגה הצלחה אדירה בבחינת האקדמיה בהצגה "בית הספר לנשים"; היא ההתחתנה תחילה בשנת 1898 עם זמר האופרה ההונגרי-יהודי וילמוש בק, אמן בית האופרה של בודפשט. הם התגרשו בשנת 1904. ב־15 במרץ 1904 התחתנה עם שאנדור גות ברובע 5 בבודפשט. אחד העדים היה גאבור פלודי. בשנת 1903 חתמה חוזה בתיאטרון הקומדיה של בודפשט, שם ערכה את הופעת הבכורה שלה ב־8 בינואר, בתפקיד הראשי של קומדיה בשם לוטה. בגיליון העיתון "פשטי היראפ" למחרת ההצגה ב -9 בינואר הוזכרה כך: ההצלחה הגדולה האמיתית הראשונה שלה הגיעה כעבור שנה עם הקומדיה "האושר של הנקווין ובילהוד" ואחר כך ב־31 בינואר 1906 ב"בקרט" (בתפקיד הלן) עם ההצלחה האדירה שלה, היא הפכה להיות אחת משחקניות קו ראשון בהונגריה. ב־1910/1911 הייתה חברה ב"תיאטרון ההונגרי" (Magyar Színház), ואז שוב בתיאטרון הקומדיה, בשנים 1921–1922 הייתה חברה בתיאטרון הרנסאנס, ומשנת 1924 עד 1936 הייתה שוב אמנית תיאטרון הקומדיה. המשחק שלה שילב אלמנטים של משחק מודרני עם טבעיות קומית. בתחילה שיחקה נערות מאוהבות, נשים צעירות, מאוחר יותר תפקידי אופי. היא שיחקה את כל סוגי הקומדיה עם חוש סגנון מעולה. בעלה היה לעיתים קרובות בן זוגה. יחד עם בעלה חינכה גם דור שחקנים. היא דיברה גרמנית, צרפתית, אנגלית ואיטלקית. הנמען לא ידוע (1935) אלבום זיכרון של בלהה לואיזה. [1927] פאל גויאש:חייהם ויצירותיהם של סופרים הונגרים לקסיקון ביוגרפי הונגרי I-II. 1967-1969. József Mudrák - Tamás Deák: לקסיקון סרטי קולנוע הונגריים 1931–1944 לקסיקון אמנות הבמה, 1930 לקסיקון חדש של רוואי. 1996 הכל תיאטרון! . . . קליידוסקופ שובב של תולדות התיאטרון מעולם הבמה של המאה הקודמת. 2005. לקסיקון אמנות התיאטרון ההונגרית לקסיקון משחק הונגרי. איגוד השחקנים הלאומי והמכון לפנסיה, [1929]. מדיה וקבצים בנושא אלה קרטס בוויקישיתוף אלה קרטס, במסד הנתונים הקולנועיים IMDb (באנגלית) "Születési bejegyzése a Pesti Izraelita Hitközség születési akv. 200/1879. folyószáma alatt". Halálesete bejegyezve a Bp. VII. ker. állami halotti akv. 622/1936. folyószáma alatt. A házasságkötés bejegyezve a Bp. VI. ker. állami házassági akv. 547/1898. folyószáma alatt. A magyar királyi Curia 1904. évi febr. 18. napján 890/1904. polg. sz. a. kelt ítélete. A házasságkötés bejegyezve Budapest V. ker. polgári akv. 100/1904. folyószám alatt. Itt még első férje, Beck Vilmos után B. Kertész Ella néven szerepelt. Színházi Élet - 1923/43. szám, 44. old.
Toma (שיר)

Toma הוא הסינגל הרביעי של הראפר האמריקאי-קובני פיטבול בהשתתפות ליל ג'ון מתוך האלבום הבכורה של פיטבול, M.I.A.M.I. הוא הגיע למקום 21 במצעד שירי הראפ ובמקום 73 במצעד שירי ה-R&B/היפ הופ. השיר נערך רבות וזאת כדי להפוך אותו לידידותי לרדיו. כמה גרסאות, הסירו קטעים גסים באנגלית בשיר, תוך שמירה על הפזמון הספרדי המפורש מינית, כאשר הוא אומר, "Si Tu Quiere Que te coma toda", שאם מתרגמים אותו, המשפט אומר, "אם את רוצה שאני יאכל אותך", התייחסות לקוניליגוס. בגרסאות אחרות, כל הקטעים הגסים הוסרו. השיר גם היה חלק מהפסקול בסרטים סטפ אפ ודייט מובי (באנגלית: Date Movie). הקליפ הרשמי לשיר עלה ליוטיוב ב-15 ביוני 2009, וזכתה כמעט ל-10 מיליון צפיות. גרסת רמיקס לשיר שוחררה ב-2005 אשר הכילה מוזיקאים רבים מסגנון הדאנסהול. גרסת רמיקס לא רשמית שוחררה ב-2005 בהשתתפות נינה סקיי. סרטון השיר "Toma" באתר יוטיוב Pitbull ft. Lil Jon - Toma (Offical Music Video)
Dammit Man

Dammit Man הוא סינגל של הראפר האמריקאי-קובני פיטבול בהשתתפות פיקאלו. הוא יצא לאור ב-3 באוגוסט 2004 כסינגל האחרון מתוך אלבום הבכורה של פיטבול, M.I.A.M.I... הסינגל הופק על ידי ג'ים ג'ונסין. הוא נבחר במקום 19 במצעד השירים מתחת להוט 100. הקליפ הרשמי לשיר הופק על ידי פליי קאי. הדי ג'יי האמריקאי די ג'יי חאלד, מופיע כהופעת קמע בקליפ. "Dammit Man" (גרסת אלבום) (בהשתתפות פיקאלו) - 4:01 "Dammit Man" (רמיקס) (בהשתתפות ליל פליפ) - 3:46 פרק זה לוקה בחסר. אנא תרמו לוויקיפדיה והשלימו אותו. מידע על היצירה "Dammit Man" באתר Discogs סרטון השיר "Dammit Man" באתר יוטיוב Culo/Dammit Man - Pitbull | User Reviews | AllMusic (באנגלית אמריקאית), נבדק ב-2020-09-17 Dammit Man by Pitbull ft. Piccalo (קליפ רשמי)
M.I.A.M.I.

M.I.A.M.I. (קיצור של: Money Is a Mayor Issue) הוא אלבום הבכורה של הראפר האמריקאי-קובני פיטבול. הוא יצא לאור ב-24 באוגוסט 2004 על ידי TVT רקורדס. המפיק הראשי של האלבום הוא ליל ג'ון אשר הופיע במספר שירים מתוך האלבום. בנוסף הופק על ידי האחים דיאז. האלבום נבחר במקום 14 במצעד האלבומים, בילבורד 200 ב-11 בספטמבר 2004, שם החזיק מעמד כ-40 שבועות. איגוד תעשיית ההקלטות האמריקאי אישר את האלבום זהב ב-8 באפריל 2005 אחרי שהגיעה ל-500,000 מכירות. האלבום זכה לביקורות חיוביות, במיוחד בעיר מגורי של פיטבול מיאמי. מוסי ריבס ממיאמי ניו טיימס שיבח במיוחד את הופעותיו של פיטבול בחצי השני של האלבום על כך שהוא "יורק ראפ בריונים ומתאים חוכמות עם באן בי מUGK, טריק דאדי ופאט ג'ו. אוולין מקדונל ממיאמי הראלד דירגה את האלבום 3 כוכבים מתוך 4, כאשר מכנה את פיטבול "חריץ מיומן עם זרימה אמינמית מהירה אך קול עמוק ורציני יותר", אך מבקרת את האלבום על כך שהוא כולל "שישה רצועות בליטה וטחינה מיותרות". השיר "Culo" מדגים ריקוד של רידים. מידע על האלבום M.I.A.M.I. באתר MusicBrainz מידע על האלבום M.I.A.M.I. באתר AllMusic האלבום M.I.A.M.I. באתר Discogs M.I.A.M.I. - Lil Jon, Pitbull | Songs, Reviews, Credits | AllMusic (באנגלית אמריקאית), נבדק ב-2020-09-17 Blender :: guide, web.archive.org, ‏2004-11-03 Mosi Reeves, Dirt Hustlin', Miami New Times, ‏2004-05-27 McGraw's 'Live' Powers To No. 1, Billboard, ‏2004-09-01 Pitbull, Billboard Gold & Platinum, RIAA (באנגלית) Mosi Reeves, Pitbull, Miami New Times, ‏2004-08-26
פסיכולוגיה פוליטית

פסיכולוגיה פוליטית היא תחום מחקר רב תחומי המנסה להבין את הפוליטיקה, הפוליטיקאים ואת ההתנהגות הפוליטית מזווית פסיכולוגית. הנחת המוצא היא שהקשר בין פוליטיקה לפסיכולוגיה הוא דו כיווני; הפסיכולוגיה משמשת כעדשה להבנת הפוליטיקה והפוליטיקה משמשת כעדשה להבנת הפסיכולוגיה. כתחום אינטרדיסציפלינרי, פסיכולוגיה פוליטית חולשת על מגוון רחב של תחומים אחרים, כמו אנתרופולוגיה, סוציולוגיה, יחסים בינלאומיים, כלכלה, פילוסופיה, תקשורת, עיתונות והיסטוריה. הפסיכולוגיה הפוליטית שואפת להבין את האינטראקציות בין יחידים והקשרים ביניהם המושפעים מאמונות, מניעים, תפיסות, קוגניציה, אסטרטגיות למידה וחיברות. תיאוריות וגישות פסיכולוגיות פוליטיות יושמו בהקשרים רבים, כגון תפקיד המנהיגות; קביעת מדיניות פנים וחוץ; התנהגות בסכסוכים אתניים, מלחמה ורצח עם; דינמיקה קבוצתית וקונפליקט; התנהגות גזענית; הצבעה ועמדות פוליטיות, הצבעה ותפקיד התקשורת, לאומיות וקיצוניות פוליטית. פסיכולוגים פוליטיים חוקרים את היסודות, הדינמיקה והתוצאות של התנהגות פוליטית תוך שימוש בהסברים קוגניטיביים וסוציולוגיים. חקר האישיות בפסיכולוגיה פוליטית מתמקד בהשפעות של "אישיות מנהיגותית" (leadership personality) על קבלת החלטות, ובהשלכות של "אישיות המונית" (mass personality) על גבולותיה של המנהיגות הפוליטית. גישות אישיויות מרכזיות בפסיכולוגיה פוליטית הן שלל תאוריות פסיכואנליטיות, תאוריות מבוססות-תכונות ותאוריות מבוססות-מניע. החוקרת והעיתונאית אן אפלבאום, הסבירה על בסיס מחקריה של חוקרת הפסיכולוגיה הפוליטית קארן סְטֶנֵר (אנ') ועל בסיס ספרה של אפלבאום "דימדומי הדמוקרטיה" (אנ') את ריבוי המהפכות במדינות דמוקרטיות במאה ה-21. לדבריה: אנשים נמשכים לרעיונות סמכותניים כי מורכבוּת מערערת אותם. הם סולדים מפלגנות בחברה, ומעדיפים אחדות. לדבריה, כשהם נחשפים פתאום ברשת לגיוון של דעות וחוויות זה מכעיס אותם. הם מחפשים פתרונות בשפה פוליטית שגורמת להם להרגיש בטוחים. כך היא הסבירה בקצרה את ריבוי המהפכות לאחרונה במדינות דמוקרטיות כמו הונגריה, פולין, ארצות הברית ועוד. תאוריית הבחירה הציבורית כלכלה פוליטית השפעתן של חרדות המצב הביטחוני על עמדות פוליטיות, באתר jokopost עירן הלפרין, הרגשות הדומיננטיים בחברה הישראלית כיום הם ייאוש ואפאתיות, באתר הארץ פסיכולוגיה פוליטית, דף שער בספרייה הלאומית נתנאל שלומוביץ. "איך מרסקים דמוקרטיה?" הארץ, מוסף גלריה, 27/3/2023 עמ' 4.
ג'ורג' ארתור פריפ

ג'ורג' ארתור פריפ (באנגלית: George Arthur Fripp‏; 13 ביוני 1813 – 17 באוקטובר 1896) היה צייר צבעי מים בריטי. הוא היה נכדו של האמן ניקולס פוקוק ואחיו של הצייר אלפרד דאונינג פריפ. אחיינו היה האמן הנרי צ'ארלס אינס פריפ. פריפ נולד והתחנך בבריסטול, ברמינגהאם ולימינגטון. הוא לקח שיעורים בציורי שמן של ג'יימס בייקר פיינה, והוצג לראשונה באגודת האמנים של בריסטול בשנת 1832. בשנת 1834 ליווה את האמן ויליאם ג'יימס מולר בסיור רישומים באירופה, והפיק עבודות שהציג אחר כך באקדמיה המלכותית מ־1838. באותה תקופה הכיר את הצייר דייוויד קוקס בבירמינגהם. בשנת 1841 הציג בחברה הוותיקה של ציירי צבעי מים, והיה עמית באותה שנה, וחבר מלא בשנת 1845, ומזכיר האגודה בשנים 1848–1854. הוא התפרסם בזכות צבעי המים שלו, בעיקר נוף בריטי. הוא התחתן עם מרי פרסיבל בשנת 1846. שניים מתוך שנים עשר מילדיהם הפכו גם הם לאמנים: צ'ארלס אדווין פריפ, גרפיקאי, ותומאס פריפ, צייר מים בקנדה. פריפ נפטר בהמפסטד, לונדון, באוקטובר 1896. הוא קבור בחלק המזרחי של בית הקברות הייגייט בצפון לונדון. באלפים האיטלקים מונט בלאן טיוולי עמק נהר אבנון אקוודוקט בשמפיין מדיה וקבצים בנושא ג'ורג' ארתור פריפ בוויקישיתוף Francis Greenacre. "Fripp, George Arthur (1813–1896)", (Oxford Dictionary of National Biography, Oxford University Press, 2004 – accessed 13 June 2007) Stuart Thompson, George A. Fripp and Alfred D. Fripp, London, Walker's Galleries, 1900
Hytale

Hytale הוא משחק וידאו מסוגת ארגז חול ותפקידים שמפותח ומופץ על ידי Hypixel Studios, אשר צפוי לצאת למערכות ההפעלה Microsoft Windows ו-macOS במהלך שנת 2024. פיתוח המשחק החל בשנת 2015 על ידי מפתחים משרת המיינקראפט הייפיקסל, במימון ובסיועה של חברת Riot Games, שלימים רכשה את הסטודיו במלואו. Hytale הוא עולם פנטזיה אשר מורכב מפיקסלים דמויי בלוקים, הכולל בין השאר, אזורים מגוונים, כל מיני יצורים ומבנים שנוצרים באופן אקראי (כמו במיינקראפט). שחקנים יכולים להשתתף במיני-משחקים הדומים לאלה הנמצאים בשרת המיינקראפט הגדול בעולם – הייפיקסל. שחקנים יוכלו לבנות ולשתף תכנים באמצעות קבוצה של כלים מבוססי רשת ותוך-משחק. המשחק כולל כמה אזורים שנוצרו באופן מכוון בעולם המכונים "ביומות", המורכבים מסביבות קרקע שונות. המשחק יכלול 2 מצבי משחק, מצב לשחקן יחיד ומצב רב משתתפים. בנוסף, המשחק יכלול לחימה בבוסים שונים וחקירת מבנים. המשחק יכלול גם בנייה מבוססת בלוקים (כמו במיינקראפט), אשר בתוכה יש גם מצב "יד חופשית" (מצב יצירתי, או באנגלית- Creative mode, בדומה למיינקראפט), אשר נותנת לשחקנים לעצב את העולם שלהם ללא הגבלות. המשחק יכלול מערכת סקריפט המותאמת ל-Java, המאפשרת לשחקנים ליצור ולהפעיל מודים אישיים למשחק, כמו גם ערכת כלים לתכנון מודלי 3D, טקסטורות ואנימציה, כולם, בתוך המשחק עצמו, בנוסף לכלים האינטרנטיים שיעמדו לרשות השחקנים. המשחק יאפשר משחק רב משתתפים הן בשרתים רשמיים מטעם המפתחת והן בשרתים פרטיים של הקהילה. Hytale מפותח על ידי Hypixel Studios בהובלת אהרון דונאגיי עבור Microsoft Windows ו- macOS. הסטודיו מורכב מכ־40 עובדים שנפרדו מ- Hypixel Inc, החברה העומדת מאחורי פיתוח שרת המיינקראפט Hypixel. האזכור הראשון למשחק היה בסוף שנת 2013, כאשר Hypixel החל למכור גישה מוקדמת למשחק כחלק מחבילת תורמים. הרעיון ל- Hytale עלה בעקבות שינויים במדיניות של מוג'אנג בשנת 2014, אשר החליטה למנוע משרתים את האפשרות למכור חבילות מנויים שנתנו יתרון לא הוגן בצורה כלשהי לבעל החבילה, מה שהוביל לירידה של 85% בהכנסות של השרת. היזמים הבינו שהם מפסידים כסף בצורה משמעותית מהפרויקט שלהם והחליטו לעשות משחק עצמאי משלהם בשנת 2015. במקור הם רצו להימנע מעשיית משחק מבוסס פיקסלים בדומה למיינקראפט, אך בסופו של דבר החליטו לעשות זאת מכיוון שהיה להם ניסיון בז'אנר מתוקף עבודתם בשרת. Hypixel Studios מימנו בתחילה את עצמם באופן עצמאי עם הכנסות שנוצרו על ידי השרת שלהם (הייפיקסל). לאחר מכן, זכה הסטודיו לתמיכה מצד מפתחת המשחקים Riot Games, שהשקיעה באולפן כמה מיליוני דולרים, ויחד עם קבוצה מייעצת, הכוללת את אנשי העסקים דניס פונג, רוב פרדו ופיטר לוין, המשחק הוכרז באמצעות טריילר ביוטיוב בדצמבר 2018, כשהוא צובר למעלה מ־31 מיליון צפיות תוך חודש. המשחק צפוי לצאת ב-2021. באפריל 2020, אולפני הייפיקסל נרכשו במלואם על ידי Riot Games, מפתחי המשחקים המוכרים ולורנט ו-League of Legends. ב-1 ביולי 2021, צוות הפיתוח הודיע בבלוג של המשחק, שהמשחק עומד לצאת בשנת 2024 (לכל הפחות). Hypixel Riot Games מיינקראפט אתר האינטרנט הרשמי של המשחק (באנגלית) Hytale, באתר PCGamingWiki (באנגלית) Hytale, ברשת החברתית פייסבוק Hytale, ברשת החברתית אקס (טוויטר) Hytale, ברשת החברתית אינסטגרם Hytale, סרטונים בערוץ היוטיוב Hytale - Announcement Trailer, סרטון באתר יוטיוב (אורך: 2:22) הבלוג על הדחייה, באתר הרשמי של Hytale ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
פרו בונו

פְּרוֹ בּוֹנוֹ הוא ביטוי, שמקורו בשפה הלטינית, ופירושו "לטובת הציבור" (pro bono publico). הביטוי משמש לתיאור מתן שירות מקצועי ללא תמורה או בתמורה סמלית, מעין שירות לציבור. שימוש בביטוי זה שכיח בהקשר ייעוץ וייצוג משפטי. לעיתים מקימים משרדי עורכי הדין הגדולים מחלקות מיוחדות שבאמצעותן מנוהלת פעילות הפרו בונו של המשרד. למשרדים קטנים יותר קיימות חלופות שונות לקיום פעילות זו. בישראל הוקם לצורך כך פרויקט "שכר מצווה" שמפעילה לשכת עורכי הדין. יש מסגרות בינמשרדיות עצמאיות הפועלות לצורך זה (למשל, מרכז השופט חיים כהן). דוגמה נוספת ניתן למצוא בענף הפרסום, עת משרדי פרסום גדולים יוצאים מדי פעם בקמפיינים חברתיים ללא תמורה ואף רוכשים מדיה פרסומית מכספם על מנת לקדם נושאים שעומדים על הפרק כמו למשל בישראל מבצע/מסע-הסברה למען החזרת חטופים או למען ניצולי שואה. נועה פרג, ‏פרו-בונו גם בעולם הסטארט-אפים: הוקם פאנל יועצים, בחינם, לקידום חברות, באתר גלובס, 3 ביוני 2008 ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
מושל מחוז בלגורוד

מושל מחוז בלגורוד (ברוסית: Губерна́тор Белгородской о́бласти) הוא המשרה הרמה ביותר במחוז בלגורוד. המושל הוא ראש ממשלת מחוז בלגורוד הנבחר בבחירות ישירות לתקופה של 5 שנים וכפוף לפרלמנט המקומי, הדומה המחוזית של בלגורוד. המושל הנוכחי מאז ספטמבר 2021 הוא ויאצ'סלב גלדקוב (שכיהן כממלא מקום מנובמבר 2020). מושל מחוז בלגורוד מפעיל את הסמכויות הבאות: א) מייצג את מחוז בלגורוד ביחסים עם גופים ממשלתיים פדרליים, גופים ממשלתיים של מחוזות אחרים הפדרציה הרוסית, גופי ממשל מקומיים וכן ביישום יחסי כלכלה בין-לאומיים וזרים; ב) חותם, מפרסם או דוחה את חוקי מחוז בלגורוד, שאומצו על ידי הדומה המחוזית של בלגורוד; ג) מבצע רגולציה נורמטיבית של יחסי ציבור; ד) קובע את מבנה הרשויות המבצעות במחוז בלגורוד; ה) מרכיב את ממשלת מחוז בלגורוד ומקבל החלטה על התפטרותה; ו) מגיש לאישור הדומה המחוזית של בלגורוד מועמדים למילוי תפקידים ציבוריים במחוז; ז) עומד בראש ממשלת מחוז בלגורוד, יושב בראש ישיבותיה, חותם על תקנות משפטיות של ממשלת המחוז, מייצג את ממשלת המחוז ביחסים עם גופים ממשלתיים אחרים; ז1) מבטיח תיאום פעילויות הרשויות המבצעות של מחוז בלגורוד עם רשויות מדינה אחרות במחוז בלגורוד, ובהתאם לחקיקה של הפדרציה הרוסית, רשאי לארגן אינטראקציה בין הרשויות המבצעות של המחוז עם הרשויות המבצעות הפדרליות וגופים טריטוריאליים, גופי ממשל מקומיים ועמותות ציבוריות; ח) יוזם כינוס פגישה יוצאת דופן של הדומא המחוזית של בלגורוד, מכנס את ההרכב החדש שנבחר של הדומה למושב ראשון; ט) משתתף בישיבות הדומה בהצבעה מייעצת; י) מגיש לדומה את טיוטת התקציב המחוזי וטיוטת התוכניות לפיתוח חברתי-כלכלי של מחוז בלגורוד; י1) מגיש לדומה דיווחים שנתיים על תוצאות הפעילות של ממשלת מחוז בלגורוד, לרבות בנושאים שהועלו על ידי הדומה; יא) מקבל החלטה על פיזור הדומה המחוזית של בלגורוד בנימוק הקבוע בחוק הפדרלי; יב) חותם על חוזים והסכמים מטעם מחוז בלגורוד; יג) מפעיל סמכויות אחרות הקבועות בחוקים הפדרליים. מושל מחוז בלגורוד נבחר על בסיס זכות בחירה אוניברסלית, שווה וישירה, על בסיס הצבעה חשאית, לתקופה של חמש שנים. המספר המרבי של כהונות בתפקיד אינו מוגבל. סמכויותיו של מושל מחוז בלגורוד מתחילות מרגע שבועתו ומסתיימת ביום תפוגה מוגדר, למעט מספר מקרים. סמכויותיו של מושל מחוז בלגורוד מופסקות לפני המועד במקרים הבאים: א) מותו; ב) הסרתו מהרישומים; ג) התפטרות לבקשתו; ד) פיטור מתפקידו על ידי נשיא הפדרציה הרוסית בנימוק ובאופן הקבוע בחוק הפדרלי; ה) הכרה על ידי בית המשפט כבלתי כשיר או בלתי כשיר חלקית למלא את תפקידו; ו) הכרה בו כנעדר על ידי בית המשפט או הכרזה על מותו; ז) כניסה לתוקף משפטי של פסק דין בבית המשפט נגדו; ח) עזיבתו מחוץ לפדרציה הרוסית למגורי קבע; ט) איבד את אזרחות הפדרציה הרוסית, רכש אזרחות של מדינה זרה או קיבל היתר שהייה או מסמך אחר המאשר זכות למגורים קבועים של אזרח הפדרציה הרוסית בשטח של מדינה זרה. ההחלטה על סיום מוקדם של סמכויותיו של מושל מחוז בלגורוד מתקבלת על ידי הדומה המחוזית על פי הצעתו של נשיא הפדרציה הרוסית, למעט המקרים הקבועים בפסקאות "א", "ג" ו-"ד". במקרים בהם מושל מחוז בלגורוד אינו מסוגל זמנית (בשל מחלה או חופשה) למלא את תפקידו, הם מתבצעים על ידי סגן המושל הראשון או אחד מסגני מושל מחוז בלגורוד, אלא אם כן נקבע אחרת בחוק הפדרלי. אתר האינטרנט הרשמי של מושל מחוז בלגורוד מושל מחוז בלגורוד, ברשת החברתית אינסטגרם
אל תעזבי ידיים

אל תעזבי ידיים הוא סינגל של הזמר-יוצר עקיבא תורג'מן, אשר יצא לאור ב-26 במרץ 2019. השיר הוא שיר בסגנון פופ רוק שנכתב והולחן על ידי תורג'מן עצמו, ביחד עם אשתו צורית, בהשראת סיפורו של רבי נחמן מברסלב, "מעשה מאבדת בת מלך", והופק על ידי תורג'מן ביחד עם מאור שושן. בצאתו, לא זכה השיר להצלחה גדולה במיוחד, אולם בשנת 2020 הצליח השיר להיכנס לפלייליסט של תחנת הרדיו גלגלצ, ואף להגיע למקום הראשון במצעד השבועי הרשמי של התחנה. גם במצעד הפזמונים העברי השנתי של התחנה בשיתוף עם אתר ynet לשנת תש"ף זכה השיר להצלחה רבה, והגיע למקום השביעי, כשלצידו השירים "פשוטים" של עקיבא במקום ה-24, ו"שלמים" בביצוע עידן רפאל חביב שכתב והלחין עקיבא ביחד עם אבי אוחיון ומתן דרור במקום הראשון. נכון לינואר 2024 זכה השיר למעל 19 מיליון צפיות באתר יוטיוב. ב-2019 ביצע תורג'מן יחד עם ישי ריבו את השיר בהופעה בקיסריה. הביצוע נכלל באלבום ההופעה של ריבו, "במה קהל ואהבה", ונכון לאפריל 2023 זכה לכ- 6.5 מיליון צפיות באתר יוטיוב. ב-2020 ביצע הזמר עדן חסון את השיר, לכבוד מצעד הפזמונים העברי השנתי של גלגלצ ו-ynet. מידע על היצירה "אל תעזבי ידיים" באתר מיוזיק בריינז סרטון השיר "אל תעזבי ידיים" באתר יוטיוב לדף השיר באתר הספרייה הלאומית נתנאל לייפר, ‏'עקיבא' בסינגל חדש: "אל תעזבי ידיים", באתר כיכר השבת, 26 במרץ 2019 ynet, העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020 עקיבא - אל תעזבי ידיים | Akiva - Al Ta'azvi Yadaim, סרטון בערוץ "עקיבא - Akiva", באתר יוטיוב (אורך: 03:29) לינוי משעלי, ‏עקיבא לסרוגים: "אכזבה גדולה, אבל הכנתי את עצמי נפשית למצב כזה", באתר "סרוגים", 6 ביולי 2020 נתנאל לייפר, ‏ישי ריבו מציג 'במה קהל ואהבה': "זוכר אני", באתר כיכר השבת, 31 באוגוסט 2020 ישי ריבו מארח את עקיבא - אל תעזבי ידיים - live מאמפי קיסריה Ishai Ribo & Akiva, סרטון באתר יוטיוב (אורך: 4:05) "אל תעזבי ידיים": עדן חסון מפתיע בביצוע ללהיט של עקיבא, באתר "סרוגים", 6 באוגוסט 2020
לורה פריפון

לורה הלן פריפון (באנגלית: Laura Helene Prepon; נולדה ב-7 במרץ 1980) היא שחקנית קולנוע וטלוויזיה אמריקאית ממוצא יהודי. פריפון זכתה להכרה ופרסום בשל תפקידיה כדונה פינסיוטי בסיטקום "מופע שנות ה-70" (2006-1998) ובתור אלכס ווס בסדרה של נטפליקס "כתום זה השחור החדש" (2019-2013). פריפון נולדה וגדלה בעיר וואצ'נג, ניו ג'רזי שבארצות הברית, הצעירה מבין חמישה ילדים למארג'ורי (לבית קול) ממשפחה אירית-קתולית, מורה בבית ספר תיכון ושפית פרטית, ולמייקל פריפון, מנתח אורתופדי ממשפחה רוסית-יהודית. ב-1993, כשהייתה בת 13, נפטר אביה במהלך ניתוח לב, בגיל 49. ב-1996 למדה דרמה ב"מעבדת התיאטרון" של המורה למשחק קרוליין תומאס. ב-1997 הופיעה כקלואי באופרת סבון אינטרנטית בשם "They Go On". היא דגמנה בפריז, מילאנו וברזיל. בשנים 1998–2006 גילמה את אחת הדמויות הראשיות כדונה פינסיוטי במשך שמונה עונות של הסיטקום המצליח "מופע שנות ה-70" של רשת FOX; לצד שחקנים מתחילים אחרים כמו מילה קוניס, אשטון קוצ'ר וטופר גרייס. פריפון הופיעה פעמיים על שער המגזין MAXIM בינואר 2001 ובנובמבר 2004. בשנת 2004 השתתפה בסרט האימה "Lightning Bug" ואף שימשה כמפיקה בפועל, ובאותה שנה היא תרמה את קולה למשחק המחשב "Halo 2". בשנת 2006 כיכבה במותחן הפסיכולוגי "קרלה" בבימויו של ג'ואל בנדר. בשנים 2007–2008 שיחקה דמות ראשית בשתי עונות של הסדרה "חזרה לשורשים" (October Road). בשנת 2009 הופיעה בסדרת הקומדיה "איך פגשתי את אמא" בתפקיד אורח כקארן, חברתו המתנשאת של טד בתקופות שונות בחייו. בשנת 2011 שיחקה תפקיד אורח בסדרה "קאסל" בתור השחקנית שמשחקת בסרט המבוסס על ספר מתוך הסדרה, ושיחקה גם בתפקיד אורח בסדרה "אהבה נושכת". בשנת 2012 הופיעה בתפקיד הראשי בסיטקום "איפה את, צ'לסי?", שבוטל לאחר עונה אחת. בנוסף, שיחקה בסרט "להמר בגדול" בדמותה של הולי. בשנים 2013–2019 כיכבה בשבע עונות של סדרת הטלוויזיה הקומית של נטפליקס "כתום זה השחור החדש" של היוצרת ג'נג'י כהן, בתפקיד של אלכס ווס, בת זוגה לשעבר של פייפר צ'פמן. בשנת 2016 שיחקה במותחן "הבחורה על הרכבת", אשר מבוסס על רב-המכר מאת פולה הוקינס (אנ') באותו השם. בשנת 2017 שיחקה בדרמה הקומית "הגיבור". בשנת 2023 הופיעה עם דמותה כדונה פינסיוטי בסדרת הספין-אוף "מופע שנות ה-90". פריפון הייתה במערכת יחסים עם השחקן כריסטופר מסטרסון מ-1999 עד 2007. לאחר מכן, היא יצאה עם השחקן סקוט מייקל פוסטר במשך מספר שנים, אך ב-2013 השניים נפרדו. באוקטובר 2016, התארסה לשחקן בן פוסטר. באוגוסט 2017 ילדה פריפון ילדה את בתם הבכורה, אלה פוסטר. פריפון ופוסטר נישאו ביוני 2018. בנם השני נולד בפברואר 2020. המשפחה מתגוררת בניו יורק. פריפון הייתה חברה בכנסייה הסיינטולוגית. אולם ב-2016 פרשה ממנה. מדיה וקבצים בנושא לורה פריפון בוויקישיתוף אתר האינטרנט הרשמי של לורה פריפון (באנגלית) לורה פריפון, ברשת החברתית פייסבוק לורה פריפון, ברשת החברתית אקס (טוויטר) לורה פריפון, ברשת החברתית אינסטגרם לורה פריפון, סרטונים בערוץ היוטיוב לורה פריפון, במסד הנתונים הקולנועיים IMDb (באנגלית) לורה פריפון, באתר AllMovie (באנגלית) לורה פריפון, באתר Rotten Tomatoes (באנגלית) לורה פריפון, במסד הנתונים הקולנועיים KinoPoisk (ברוסית) אמיר בוגן, כוכבת "כתום זה השחור החדש": "דונה משנות ה-70 הייתה שורדת בכלא", באתר ynet, 27 ביולי 2018 שרון גולן מאירי, ‏"הסיינטולוגיה היא כבר לא חלק מחיי", באתר ‏מאקו‏, 18 באוגוסט 2021 British mag claims Tom Cruise is dating Orange is the New Black actress Laura Prepon
רכבת הרים (שיר)

"רכבת הרים" הוא שיר של הזמר אייל גולן, מתוך אלבומו, מכאן ועד הנצח, אשר יצא לאור ב-12 באפריל 2020. השיר הוא בלדה בסגנון הפופ הים-תיכוני, המאפיין את מרבית שירי האלבום "מכאן ועד הנצח", והוא נכתב והולחן על ידי מורן דוד ואבישי רם והופק על ידי מתן דרור. עם צאת האלבום, זכה השיר להצלחה, כשהגיע בשיאו אל המקום ה-72 במצעד שירי הספוטיפיי הישראליים השבועי, וצבר באותו השבוע כ-34,735 השמעות. נכון לספטמבר 2020, הוא עומד על כ-600 השמעות בפלטפורמה, וכ-7 מיליון צפיות באתר יוטיוב. במצעד הפזמונים העברי השנתי של תחנת הרדיו גלגלצ ואתר ynet לשנת תש"ף הגיע השיר למקום ה-23. אבי שושן מאתר ynet ביקר את האלבום "מכאן ועד הנצח", ואמר על השיר כי הוא מבין "הבלדות היותר חזקות שלו". גם דודי פטימר ממעריב אונליין העניק ביקורת לאלבום, ואמר על השיר כי הוא "כולל אמנם טקסט טוב ומלנכולי, אבל הלחן שלו מרדים, משעמם, מייגע ולא סוחף את המאזין להמשיך לשמוע את כולו". סרטון השיר "רכבת הרים" באתר יוטיוב מצעד שירי הספוטיפיי הישראליים, באתר ספוטיפיי, 11 ביוני 2020 רכבת הרים, באתר ספוטיפיי אייל גולן - רכבת הרים, סרטון באתר יוטיוב (אורך: 2:49) ynet, העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020 אבי שושן, אם אייל גולן רוצה להיטים, הוא צריך לחשב מסלול מחדש, באתר ynet, 20 באוגוסט 2020 דודי פטימר, ‏איכות, סנטימנטים וחיקוי של עומר אדם: אייל גולן באלבום בלי קו אחיד, באתר מעריב אונליין, 13 באפריל 2020
מהשדה לצלחת

"מהשדה לצלחת", "מהחווה לשולחן" (באנגלית: Farm-to-table; מוכר גם בשימוש הלועזי "פארם טו טייבל") היא תנועה חברתית, המקדמת הגשת מזון מקומי במסעדות ובמזנונים בבתי ספר, בעדיפות על ידי רכישה ישירה מהיצרן (שעשוי להיות יקב, מבשלת בירה, חווה, מדגה או סוג אחר של יצרן מזון). זה יכול להתבצע על ידי יחסי מכירה ישירים, הסדר חקלאי הנתמך על ידי הקהילה, שווקי איכרים, מפיץ מקומי או על ידי המסעדה או בית הספר המגדלים אוכל משלהם. "מהשדה לצלחת" משלב לעיתים קרובות סוג של עקיבות מזון (מוכר כ"דע מנין מגיע המזון שלך") כאשר מקור המזון מזוהה בפני הצרכנים. לעיתים קרובות מסעדות אינן יכולות למצוא את כל המזון הדרוש להן למנות באופן מקומי, ולכן רק חלק מהמנות או רק מרכיבים מסוימים מתויגים כמקומיים. התנועה "מהשדה לצלחת" התעוררה פחות או יותר במקביל לשינויים בעמדות לגבי בטיחות במזון, טריות המזון, עונתיות המזון וכלכלת החווה הקטנה. כמו כן, ניתן לראות את ההשפעה של המטבח הנורדי החדש במסעדות, במאמצי "מהשדה לצלחת" ובמדיניות ציבורית סביב הסביבה, החקלאות והתזונה. מסעדת "המטבח של רמה" ביישוב הקהילתי נטף שבהרי יהודה פועלת על פי עקרונות השיטה ומשתמשת בחומרי גלם מקומיים ונחשבת למסעדה הראשונה בישראל בסגנון זה. מסעדת "משק ברזילי" נולדה במושב ירקונה, במשק שנוסד בתחילת שנות ה-30 של המאה ה-20, ולימים, בשנת 2002, הוקמה המסעדה בלב השדה. מסעדת "חוות צוק" בתל אביב נסמכת באופן כמעט בלעדי על תוצרת חוות צוק בעמק האלה. גם מסעדת "גריל עץ" במלון מצפה הימים של השף ארז קומרובסקי מגישה אוכל גלילי בסגנון "מהשדה לצלחת". בדצמבר 2019 הוקמה מסעדת "איגרא במשק" במשק מלמד שבכפר הנגיד, הדוגלת בהגשת מנות שמבוססת על חומרי הגלם במשק. נעים להכיר, כאן הפרה שלכם, לין לוי ותיקי גולן, 21 במאי 2016, ynet מהשדה לצלחת, ברשת החברתית פייסבוק פארם טו טייבל ישראל, ברשת החברתית פייסבוק Brain, Roslynn. "The Local Food Movement: Definitions, Benefits & Resources". Utah State University. Utah State University. נבדק ב-15 באפריל 2017. {{cite web}}: (עזרה) MICHAEL TETZSCHNER, NEW NORDIC CUISINE, MUSEUM OF DANISH AMERICA(הקישור אינו פעיל)